b'\n_START_ARTICLE_\nAlbert Schultz Eishalle\n_START_PARAGRAPH_\nAlbert Schultz Eishalle je \xc5\xa1portna dvorana na Dunaju, Avstrija. Njena kapaciteta je 4.500 gledalcev. Dvorano so odprli januarja 1995. Trenutno v njej doma\xc4\x8de tekme igra hokejska ekipa Vienna Capitals, ki igra v Ligi EBEL. V njenem kompleksu se nahaja \xc5\xa1e majhna ledena dvorana, drsali\xc5\xa1\xc4\x8de in keglji\xc5\xa1\xc4\x8de. Dvorana se imenuje po Albertu Schultzu, ki je bil mestni predstojnik za 22. okro\xc5\xbeje, v katerem se dvorana tudi nahaja. Poleg hokeja se v dvorani odvija \xc5\xa1e umetnostno in hitrostno drsanje._NEWLINE_Gradnja se je zaklju\xc4\x8dila leta 1989, \xc5\xa1e posebno pomembna pa je dvorana postala leta 1996, ko so se v njej igrale tekme A skupine Svetovnega prvenstva v hokeju na ledu. Projekt sta ustvarila arhitekta Sepp M\xc3\xbcller in Alfred Berger. Gradnja je vzela 20 mesecev in 20,5 mio \xe2\x82\xac stro\xc5\xa1kov. Podalj\xc5\xa1ek je last mesta Dunaj, uporabljajo ga za potrebe dunajske Stadthalle in ostale prireditve._NEWLINE_Prva hokejska tekma v tej dvorani se je zgodila leta 1995, igrali sta ekipi WEV in Kapfenberg. Danes je dvorana doma\xc4\x8di \xc5\xa1portni objekt hokejskim ekipam Vienna Capitals, WEV, Vienna Flyers in EHV Sabres. Pred sezono 2006/07 so dvorano delno prenovili - namestili so nekatere nove ograde, ki so iz stekla in zato ponujajo bolj\xc5\xa1i pogled na ledeno ploskev kot tiste starej\xc5\xa1e.'